หุ้นพลังงานมีโอกาสกลับทิศ

อาจถึงช่วงเวลาเลิกงามยามดีของหุ้นกลุ่มพลังงานบางตัวเข้ามาทันทีทันใดเป็นอย่างแน่ เมื่อมีข่าวดีว่ารัสซียและซาอุดิอาระเบีย ซึ่งเป็น 2 ผู้ผลิตน้ำมันรายใหญ่ของโลก จัดการประชุมเป็นการภายใน ณ กรุงโดฮา ในวันที่ 16 ก.พ.59 ที่ผ่ามาร่วมกันโดยจะมีประเทศคู่ค้าอย่างเวเนซูเอล่า และกาตาร์ เข้าร่วมการประชุมด้วย เพื่อร่วมเจรจาหารือแนวทางที่จะช่วยทำให้ตลาดน้ำมันกลับสู่สภาวะสมดุล
20 ก.พ. 2559

–เส้นทางนักลงทุน–
 
อาจถึงช่วงเวลาเลิกงามยามดีของหุ้นกลุ่มพลังงานบางตัวเข้ามาทันทีทันใดเป็นอย่างแน่ เมื่อมีข่าวดีว่ารัสซียและซาอุดิอาระเบีย ซึ่งเป็น 2 ผู้ผลิตน้ำมันรายใหญ่ของโลก จัดการประชุมเป็นการภายใน ณ กรุงโดฮา ในวันที่ 16 ก.พ.59 ที่ผ่ามาร่วมกันโดยจะมีประเทศคู่ค้าอย่างเวเนซูเอล่า และกาตาร์ เข้าร่วมการประชุมด้วย เพื่อร่วมเจรจาหารือแนวทางที่จะช่วยทำให้ตลาดน้ำมันกลับสู่สภาวะสมดุล
การประชุมครั้งนี้เป็นสัญญาณบ่งชี้ว่า ประเทศผู้ส่งออกน้ำมันในกลุ่มโอเปกและนอกกลุ่มโอเปกต่างเริ่มมีความพยายามที่หาแนวทางเพื่อแก้ไขสถานการณ์ราคาน้ำมันที่อยู่ในระดับตกต่ำมาอย่างยาวนาน
ถือเป็นปัจจัยหลักๆ ที่กระทบต่อเศรษฐกิจโดยรวมทั่วโลก ซึ่งส่งผลกดดันต่อภาวะตลาดหุ้นทั้งภูมิภาคเอเชีย และยุโรปมาเป็นช่วงระยะเวลายาวนานพอสมควร
หากการเจรจาไปทิศทางบาก ปัญหาที่ยาวนานนี้ก็จะขี้คายลงเสียที
อย่างไรก็ดี สัญญาณตอบรับที่ดีหลังมีข่าวออกมาว่าทั้ง 2 ผู้ผลิตน้ำมันรายใหญ่มีการเจรจากัน ราคาน้ำมันดิบก็ปรับอานิสงส์อย่างรวดเร็วมีการปรับตัวขึ้น โดยราคาน้ำมัน NYMEX ปรับตัวขึ้น 30.83 ดอลลาร์/บาเรล และราคาน้ำมัน BRENT ปรับตัวขึ้น 35.26 ดอลลาร์/บาเรล
ขณะที่หุ้นกลุ่มพลังงานและปิโตเคมีในตลาดหลักทรัพย์แห่งประเทศไทยบางตัวมีสิทธิจะขานรับผลบวกดังกล่าวไปด้วยเช่นกัน และมีโอกาสกลับทิศพุ่งขึ้นแรงได้อีกไม่ช้า แม้ว่าผลประกอบการอาจออกมาไม่ค่อยดีจากช่วงก่อนหน้าที่มีการบันทึกขาดทุนสต๊อคน้ำมันที่ลดลงก็ตาม
สำหรับหุ้นน่าจับตา คาดรับอานิสงส์ ไม่ว่าจะเป็นทางตรง และทางอ้อม จากการเจรจาของประเทศยักษ์ใหญ่ด้านผู้ค้าน้ำมันดิบทั่วโลก ส่วนหุ้นได้อานิสงส์คงหนีไม่พ้น PTT ส่งผลให้ราคาหุ้นถีบตัวขึ้นมาปิดที่ 238 บาท บวกไป 3 บาท หรือขึ้นไป 1.28% ด้วยมูลค่าการซื้อขาย 3,291.86 ล้านบาท ต่อมา PTTEP ราคาหุ้นวิ่งขึ้นมาปิดที่ 61 บาท บวกไป 3 บาท หรือขึ้นไป 5.17% ด้วยมูลค่าการซื้อขาย 2,139.83 ล้านบาท
ส่วนหุ้นอีกตัว PTTGC ราคาหุ้นก็สามารถปรับตัวขึ้นกับเค้าด้วยซึ่งขึ้นมาปิดที่ 53.25 บาท บวกไป 0.25 บาท หรือขึ้นไป 0.47% ด้วยมูลค่าการซื้อขาย 1,724.73 ล้านบาท สำหรับหุ้น TOP ราคาหุ้นถีบตัวขึ้นมาปิดที่ 60.75 บาท บวกไป 1.75 บาท หรือขึ้นไป 2.97% ด้วยมูลค่าการซื้อขาย 899.76 ล้านบาท และหุ้น ESSO ราคาหุ้นปรับตัวขึ้น 4.68 บาท บวกไป 0.08 บาท หรือขึ้นไป 1.74% อีกทั้งหุ้น RPC ราคาหุ้นวิ่งไปปิดที่ 0.73 บาท บวกไป 0.01 บาท หรือขึ้นไป 1.39%
ขณะที่ด้านหุ้น BCP ราคาหุ้นไม่มีการเปลี่ยนแปลงปิดที่ 28.75 บาท และหุ้น SUSCO ราคาหุ้นไม่มีการเปลี่ยนแปลงปิดที่ 2.66 บาท ส่วนทางด้าน IRPC ราคาลงมานอนนิ่งปิดที่ 4.34 บาท ลบไป 0.02 บาท หรือลงไป 0.46% ด้วยมูลค่าการซื้อขาย 566.50 ล้านบาท รวมถึงหุ้น PTG ราคาหุ้นลงมาปิดที่ 13.50 บาท ลบไป 0.10 บาท หรือลงไป 0.74%
หากมาดูค่า P/E และค่า P/BV บางตัวยังคงต่ำ ซึ่งถือว่าราคาดังกล่าวยังไม่แพงเกินไป สำหรับที่จะเข้าไปลงทุน อีกทั้งหุ้นบางตัวยังมีอัตราส่วนเงินปันผลตอบแทนที่น่าพอใจ
อีกทั้ง ยังคงเป็นหุ้นที่นักลงทุนให้ความสนใจอยู่ตลอดเวลา เพราะหุ้นกลุ่มนี้ถือว่าเป็นหุ้นที่พื้นตัวได้อย่างรวดเร็ว เมื่อยามที่ตัวลงปรับตัวลงมา
งานนี้ หากการเจรจาของทางรัสเชียกับซาอุดิอาระเบียไปในทิศทางเป็นบวก นักลงทุนคงได้เห็นหุ้นกลุ่มพลังงานกลับทิศอย่างรวดเร็วแน่ๆ!
…
 
หมายเหตุ: ข่าวหุ้นรวมรวบ ณ วันที่ 16 ก.พ. 59